[{"text_idx": "#000001", "text": "Mae ei gweithiau cignoeth a mynegiadol yn cyfuno\u2019r arfer o baentio, gwneud lluniau, ysgrifennu, collage a gwneud cerfluniau er mwyn ystyried y gorffennol a\u2019r presennol trwy ryngblethu economeg, athroniaeth, llenyddiaeth a mythau. Ers y 1970au, mae Boghiguian wedi teithio\u2019n ddi-dor ac mae ei gwaith wedi cofnodi ei hargraffiadau a\u2019i harsylwadau o amryfal gymdeithasau, yn ogystal a\u0302\u2019i phrofiadau o beidio a\u0302 pherthyn fel estron a dieithryn. Yng ngwaith Boghiguian, mae palimpsest y cof yn cymryd gwedd ffisegol ar ffurf haen arw sy\u2019n tewychu wyneb ei phaentiadau gyda llosgliw, pigment, dur, collage a malurion amhenodol."}, {"text_idx": "#000002", "text": "Yn nodweddiadol o\u2019i lluniau, ei phaentiadau, ei lluniau torri a\u2019i gosodweithiau cynnil a gwleidyddol sy\u2019n archwilio systemau byd-eang ac arbedion pw\u0302er cymhleth, mae A Meteor Fell From The Sky yn osodwaith anferth a gre\u0308wyd yn benodol ar gyfer Artes Mundi 8. Mae wedi\u2019i wreiddio yn hanes lleol Cymru a chyd-destun y diwydiant dur. Mae\u2019n mynd y tu hwnt i economeg fyd-eang amhersonol ac yn treiddio i\u2019r cymunedau y mae eu bywydau\u2019n ei gwmpasu, yn cynnwys Port Talbot, Cymru."}, {"text_idx": "#000004", "text": "Please click images to enlarge"}]